### Beslutningstema

I denne sag skal der tages stilling til godkendelse af scenarier udarbejdet som resultat af aktør- og effektanalysen.

### Historik

Af kommissoriet for aktør-effektanalyse på erhvervs- og turismeområdet fremgår, at der skal udarbejdes scenarier for fremtidig organisering af erhvervs- og turismefremmeindsatsen. Analysen har været behandlet i Klima-, Vækst- og Udviklingsudvalget 2 gange samt på [adresse] den 19 marts 2025.
Her blev det besluttet at arbejde videre med 3 scenarier: - Erhvervsserviceafdeling- Kravsspecifikationer- Erhvervsstrategisk forum
Der skal tages stilling til scenarierne for den videre udvikling af kommunens erhvervs- og turismeservice, som er udarbejdet på baggrund af Aktør- og effektanalysen.

### Sagsfremstilling

I tråd med erhvervs- og turismestrategien er der udarbejdet forslag til de 3 scenarier. Scenarierne under ét, understøtter dermed den vedtagne strategiske retning for erhvervs- og turistområdet.

Scenarie 1: Etablering og organisering af en intern erhvervsserviceafdeling i Tønder Kommune

Overordnet struktur og mål
Afdelingen skal være en ”fast track” indgang til Tønder Kommune. Afdelingen skal bl.a. kunne modtage henvendelser omkring erhverv af enhver art, arbejdskraft, events, etablering, miljø samt bygge- og anlæg.

En fælles indgang til kommunen med fælles postkasse og telefonkontakt, som er bemandet alle hverdage hele året.

Mål for afdelingen: Indenfor 24 timer skal der gives en tilbagemelding på henvendelser, og indenfor højst 7 hverdage, skal der være svar på henvendelser fra erhvervet og hvor nødvendigt, skal der oprettes en sag. Alle sager skal have en fast sagsbehandler tilkoblet sagen. Målet er, at dette også sker indenfor 7 hverdage.

For at understøtte målet omkring svartider etableres der et møde/kontaktforum, og der afholdes faste møder med relevante interne samarbejds- og kontaktflader

Strategi og samarbejde:
Erhvervsserviceafdelingen skal varetage og koordinere den generelle udviklingsopgave indenfor erhverv og turisme herunder effektueringen af Erhvervs – og [adresse].

For at understøtte målet om at sikre ophæng mellem aktører og strategier forudsættes det, at afdelingen bliver tovholder på Erhvervs og [adresse], samt den del af visionsplanen der omhandler Erhverv og Turisme, ligesom afdelingen også skal være primær sparringspartner politisk ift. kravspecifikationerne.

Erhvervsserviceafdelingen koordinerer endvidere løbende med relevante aktører i en fast mødestruktur, herunder eksterne samarbejdspartnere som Erhvervshus Sydjylland, Destination [adresse] og UdviklingsRåd [adresse], DI m.fl.

Afdelingen skal sikre ophæng mellem strategier, projekter og initiativer i Tønder Kommune.
For at kunne være en effektiv partner ift. projekter skal afdelingen være indgangspunkt for kontakt med det Syddanske EU-kontor.

Eventkoordination:
Der etableres en eventkoordinatorfunktion, som understøtter de mange eventaktører i kommunen. Eventkoordinatorfunktionen skal omfatte vejledning ift. regler omkring afholdelse af events, koordinering på tværs af eventaktører og det udadrettede samarbejde med aktører herunder Destination [adresse] og Erhvervshus Syd

Organisering:
På baggrund af nuværende strategier hvor bosætning og erhverv har en meget tydelig sammenhæng, flyttes bosætningsfunktionen til den nye afdeling.

Erhvervsafdelingen forankres organisatorisk med direkte reference til Direktionen.

Afdelingen skal sammensættes med formålet for øje, og Direktionen vil beslutte hvilke medarbejdere, der med fordel kan overflyttes fra nuværende afdelinger til den nye Erhvervsfremmeafdeling.

For at afdelingen kan levere på de udvidede servicekrav samt nye opgaver, vil afdelingen skulle tilføres 2 nye årsværk udover de årsværk som overføres internt. De 2 nye årsværk skal dække den udvidede erhvervsservice herunder servicemålene, eventkoordinationsfunktionen, som ikke varetages nu, samt understøttelse af arbejdet med kravsspecifikationerne og driften af Erhvervsstrategisk Forum samt kommende udviklingsprojekter nationale som internationale.

Scenarie 2: [adresse] for arbejdsdeling mellem Tønder Kommune og ydelser som Tønder Kommune betaler Tønder Erhvervsråd og Rømø-Tønder Turistforening for at udføre.

1. De lokale erhvervsfremmende organisationer skal på vegne af Tønder Kommune levere dele af den kommunale erhvervs- og turismeindsats i Tønder Kommune, der ydes i henhold til erhvervsfremmeloven og turismeloven. De erhvervsfremmende organisationers tilbud skal være tilgængelige for alle virksomheder i Tønder Kommune og må ikke være afhængig af et medlemskab af en given forening eller organisation.

2. Udmøntning af krav 1 skal ske i overensstemmelse med Tønder Kommunes Erhvervs- og Turismestrategi og Tønder Kommunes Visions- og Strategiplan. Her forventes særligt fokus på:
Erhvervs- og turismefremme samt udvikling
Vækst og innovation
Vejledning til etablerede virksomheder og iværksættere
Grøn omstilling
Grænseoverskridende samarbejde hvor relevant

3. De erhvervsfremmende organisationer skal hvert år udarbejde en statusrapport for det foregående år og en handleplan for opgaveløsningen i det kommende år. Disse dokumenter danner baggrund for en årlig dialog med det politiske niveau i Tønder Kommune. I denne proces vil der løbende være en tilpasning af kravsspecifikationerne.

4. De lokale erhvervsfremmende organisationer er forpligtede til at samarbejde med hhv. Erhvervshus Syd, som varetager den specialiserede erhvervsservice, jf. erhvervsfremmeloven og Destination [adresse], som Tønder Kommune er en del af jf. lov om dansk turisme.

5. De lokale erhvervsfremmende organisationer er forpligtede til at samarbejde og afstemme aktiviteter med relevante erhvervsorganisationer i nabokommuner, på tværs af hinanden i Tønder Kommune, handels- og håndværksorganisationer i Tønder Kommune samt Erhvervsserviceafdelingen i Tønder Kommune.

6. De lokale erhvervsfremmende organisationer skal sikre, at deres aktiviteter ikke virker konkurrenceforvridende i forhold til det private erhvervsliv. Der må ikke ydes direkte finansiel støtte til enkelte erhvervsvirksomheder.

Scenarie 3: Erhvervsstrategisk forum

Det erhvervsstrategiske forum har til formål:

At sikre at Tønder Kommune har en effektiv, tillidsfuld og værdiskabende dialog med udbydere af erhvervs- og turismeydelser.
At sikre den fortsatte udvikling af erhvervsfremmeindsatsen.
At understøtte Tønder Kommunes visioner, mål og strategier på erhvervs- og turismeområdet.
Sikre en stærk samfundskontakt

Forummet vil bestå af Tønder Kommune, en række repræsentanter for forskellige dele af Tønder Kommunes erhvervsliv, uddannelsesinstitutionerne, Dansk Industri og de faglige organisationer (FH). Der udarbejdes senere kommissorium for det erhvervsstrategiske forum samt forslag til konkret udpegningsprocedure, som forelægges til politisk behandling.

### Økonomi

Etablering af Erhvervsserviceafdelingen vil kræve 2 nye årsværk, svarende til 1,3 mio. kr.
Der er opstillet 2 scenarier til finansiering af disse:

1. I budget for 2026 samt fremadrettet afsættes 1,3 mio. kr. årligt.
2. I budget for 2026 samt fremadrettet afsættes 650.000 kr. årligt, resten finansieres af reducering af resultatkontrakter og interne besparelser 50/50, (resultatkontrakter 325.000 kr. og interne besparelser 325.000 kr.)

### Indstilling Direktionen indstiller,

at det vedtages, at etablere de 3 scenarier,
at der vælges en finansieringsmodel 1 eller 2 og sagen dermed oversendes til budgetseminaret, og
at indstillingen videresendes til Økonomiudvalget.

### Beslutning

1. "at": Indstillingen anbefales.

2. "at" ændres til, at Direktionen finder finansiering af 1,3 mio. kr. inden for eksisterende budgetter.

Lars Lauritsen deltog ikke i mødet.